JohanHeinsen/ENO huggingface dataset:
Aarhuus Stifts-Tidende, 1847-06-26
"Deutsche allgemeine Zeitung" meddeler Beretning om en Kjæde af rædsomme Forbrydelser, som i disse Dage ere blevne opdagede paa en mærkværdig Maade. Man kunde fristes til at ansee det Hele for et Eventyr, men desværre er det den nogne Sandhed. Alt Pillau boede en Møller, der var Enkemand, med sin ugifte Søn, og et Fruentimmer holdt Huus for dem. Fader og Søn beilede Begge til hendes Gunst, og Faderen troede sig foretrukken, indtil han overraskede Sønnen i en fortrolig tete alte med hende. For at hævne sig, begiver han sig til Øvrigheden og denuncerer Sønnen som Tyv. Retten overbeviser sig om Sandheden af denne Denunciation; Sønnen tilstaaer sin Forbrydelse, men erklærer tillige, at Faderen er en endnu farligere Tyv end han Ogsaa dette Udsagn stadfæster sig som Sandhed, og nu angiver Faderen, at den Mølle, han nu eier, er bleven stukken i Brand af Sønnen i den forrige Eiers Tid. Endelig trykker Sønnen Seglet paa disse Forbrydelser ved at forklare, at Faderen havde hængt sin Kone, om hvem man troede, at hun havde afliver sig selv.
Aarhuus Stifts-Tidende, 1847-06-26
Medens Alt grønnes og blomstrer i den skjønne Skjærsommer, svinger Døden sin Lee i Jrland paa en frygtelig Maade og afmeier Alt. Hele Egne ere uddøde. O'Connell har i sine sidste Timer bestemt, at hans Hjerte skal begraves i Rom, hans Been i Jrland. Hans eneste Ønske var for sit Endeligt, at see og tale med Paven.
Aarhuus Stifts-Tidende, 1847-06-26
Til Londonnerbladet "Morning Chronicle" er indberettet fra St. Petersborg, at en anseet Godseier i Rusland har skjænket 8000 af sine Livegne Friheden.
Aarhuus Stifts-Tidende, 1847-06-26
Dronning Victoria besøgte forleden Aften den italienske Opera i London og forlangte, at Jenny Lind skulde for den Aften udføre Normas Parti, som hun ogsaa gjorde med overordentligt Held. Til denne Forestilling betaltes 340 Rbd. for en Loge og for en enkelt Plads i Parquettet 55 Rbd.
Aarhuus Stifts-Tidende, 1847-06-26
J Hannover ere de mange Gisninger om, hvem der skulde faae Curatorposten ved det i bedrøvelig politisk Jhukommelse bekjendte Göttinger Universitet, blevne løste paa en eiendommelig Maade, idet Hs. Majestæt Kongen selv har overtaget denne Post. Det er vel første Gang at en Monark optræder i en saadan Stilling, og Göttinger Universitet vil da nu ogsaa vide, hvad det har at rette sig efter.
Aarhuus Stifts-Tidende, 1847-06-26
Ved det sidste Oprør i Stuttgart har Pøbelen, især hjemsøgt Skuespillerinden Frøken Stubenrauch, om hvem man vidste, at hun er overordentlig gjerrig, og at hun har sammenpuget store Midler. Hun selv spillede, med en Sabel i Haanden, den skjønneste Rolle i denne Scene, og forsvarede sin Eiendom, indtil Militairet kom hende til Hjælp.
Aarhuus Stifts-Tidende, 1847-06-26
Fru Ritmesterinde Lehmann i Breslau, som var tiltalt for at have viist sig offentligt med Mands permissioner, har vundet sin Proces i tredie Jnstants.
Aarhuus Stifts-Tidende, 1847-06-26
De Berliner Jomfruer have, med Frøken NidaSturm i Spidsen, andraget paa, at der i hele det preussiske Monarkie maa vorde indført en Pebersvendeskat, og der er Udsigt til, hedder det, at Andragendet vil gaae igjennem.
Aarhuus Stifts-Tidende, 1847-06-26
J Hessen-Darmstadt har Geheimeraad Georgiudfordret Friherre von Gagern paa Pistoler og tre Skridt; paa sex Skridt har von Gagern modtaget Udfordringen.
Aarhuus Stifts-Tidende, 1847-06-26
Demoiselle Antonia Tebrun, tidligere Skuespillerinde ved det Hamborger Stadtheater, siden engageret ved Hoftheatret i Dresden, har i disse Dage ægtet en Englænder, Lord Don, der er Eier af 4 Millioner Pund Sterling.
Aarhuus Stifts-Tidende, 1847-06-26
Geheimejustitsraad von Lüderitz i Berlin har i disse Dage endt sit Liv ved Selvmord. Den Afdøde, som var en udmærket dygtig Mand, søgte sin Død i Vandet, og angav selv, i en efterladt Skrivelse, Stedet, hvor man skulde søge hans Liig. Han var kun 45 Aar gammel.
Aarhuus Stifts-Tidende, 1847-06-26
Følgende pudseerlige Historie har for nogle Dage tildraget sig paa Elben. En Skipper havde en trættekjær og tilsindet Kone. Nu vare Begge med hinanden ombord paa Fartøiet. Der reiste sig en Ordstrid mellem dem, og Konen blev i sin Hidsighed temmelig nærgaaende. Da greb Skipperen hende og kastede hende, uden synderlig Kraftanstrængelse, overbord. Derpaa sprang han efter, svømmede med hende langs Fartøiet og hialp hende derpaa op igjen, Alt, som han strax med største Koldblodighed gav at forstaae, for at føle hendes Hede. Det skal virkeligen have hjulpet.
Aarhuus Stifts-Tidende, 1847-06-26
Den russiske Flaade for Kronborg Slot yder et imposant, om just ikke i alle Henseender frydefuldt Skue.
Aarhuus Stifts-Tidende, 1847-06-26
Flaadens Kommanderende lader det heller ikke mangle paa Galanterier imod os Danske. Saaledes blev ved "Jris's Forbiseiling i Tirsdags – berettes der i Aalborg Avis - fra Orchestret paa et af Linieskibene hilset med Kong Christian stod ved høien Magt, hvilken Artighed af "Jris's Passagerer besvaredes med Hurra, der, som bekjendt, ogsaa er en russisk Expression.
Aarhuus Stifts-Tidende, 1847-06-26
J Flensborg taler man i denne Tid ikke om Andet end om de slette Omstændigheder, man har fundet efter den nys afdøde Senator Nielsen, der ansaaes for en meget formuende Mand og nød almindelig Tillid. Han efterlader en Gjæld af 200,000 Mark (Md.) Courant.
Aarhuus Stifts-Tidende, 1847-06-26
Dampskibsposten. Den Kjøbenhavn=Roeskildske Jernbanes høitidelige Aabning skulde finde Sted idag (Løverdag) Middag Kl. 12. Jmorgen (Søndag) aabnes Banen for Publicum. - Resten af den forventede russiske Escadre, 3 Linieskibe og 3 Fregatter, ere passerede forbi Kjøbenhavn.
Aarhuus Stifts-Tidende, 1847-06-26
Ankomne m. Dampsk. "Jris fra Rhvn.: Overkrigscommissair Nyland m. Frue, Lieutn. v. Kopp, Frøken Frisch, Fru Penick, Dr. theol. Müller m. Frue, Fru Oberstinde Hansen m. Datter, Frøkenerne Zahrtmann, og Schønning, Studenterne Thorsen, Fibiger og Lorentzen, Cand. Moltke og Kjærulff, Md. Cordzen og Henning, Pastor Wohnsen m. Datter, Propr. Hvid, Skibsfører Basse, Pastor Smith m. Kone, Jfr. Nielsen, Cand. Fogh, Uhrmager Pallesen Rohde, Pastor Bruun, Expediteur Carøe, Propr. Crone, Dr. Crone, Propr. Stabell, Garver Mattat, Fru Olivarius, Kbm. Dessauer og Petersen, Landm. Dørr, Frøkenerne Møller, Kbm. Bekkevold, Bøssemager, Kjær, Kbm. Bøye og Schandorff, Mr. Froberg m. Datter, Urtekr. Steensballe, Fru Schneider m. 2 Børn, Cand. Møllerup og Ramus, Commis Wisby og Gjølby, R. Larsen og Sørensen, Frøkenerne Wolff, Lindholm og Freies leden, Cand. Gjøe og Winge, Jfr. Barlag, Arnzen og Mammen, Kbm. Lachner, Md. Hyrup, Fru Levinsen m. Datter, Forv. Hansen, Md. Alberti, Frøkenerne Glahn, og Hirsch, Kammerj. du Plat, Hr. Seemann m. Familie, Etatsraad Kjellerup, Maler Holm, Cand. Poulsen, Frøkenerne M. og A. Voigt, Jfr. Hartz, Kom. Stuhr, Jfr. Wulff, Hr. Stallnecht, Md. Bjørn, Kbm. Sommer, Jfr. Schmidt, Møller Asmussen m. Kone, Jfrne Haas, Ch. Møller og Andresen, Md. Tobiesen, Jfr. Finnerup, Hr. Thuesen, Bager Klitgaard m. Kone, samt endeel Dækspassagerer. Jalt 100 Passagerer.
Aarhuus Stifts-Tidende, 1847-06-26
Bekjendtgjørelser. I Anledning af Hds. Maj. Dronningens Fødselsdag afholdes Bal i Selskabet "Polyhymnia, Mandagen den 28de dennes, Aften Kl. 9. Fremmede, som ønske at deeltage, og indføres af Selskabets Medlemmer, kunne afhente Billetter hos Balinspectionen. Generalforsamling i Polyhymnia" Onsdagen. den 7de Juli. Circus Olympicus.
Aarhuus Stifts-Tidende, 1847-06-26
Med kgl. allern. Tilladelse vil Undertegnede, med Familie, Søndagen den 27de og Mandag d. 28de Juni have den Ære at give en Forestilling, med mange nye Forandringer. Skuepladsen er udenfor Vesterport paa Markedspladsen. Begyndelsen skeer Kl. 6. H. Goldkette.
Aarhuus Stifts-Tidende, 1847-06-26
Til Efterretning for de af Byens Jndvaanere som efter deres Stilling ansee sig qvalificerede til og attraae at erholde Rugbrød til nedsat Priis anviist af den i saa Henseende udnævnte Comittee, bekjendtgjøres herved, at denne paa sædvanlig Sted er samlet, for at udstæde Brød- og Korn=Sedler. a) til Jndvaanerne af Domsognet, Onsdagen d. 30te ds. og b) til do. af Frue Sogn, Torsdagen den 1ste Juli først, hver Dag, Formiddag fra Kl. 8 til 10. Aarhuus Raadstue, den 26de Juni 1847. Ifølge Begjæring af Commissionen for Borger- og Almueskolevæsenet her i Byen foretages Licitation paa Aarhuus Raadstue, Onsdagen den 30te dennes, Formiddag Kl. 11, over Anskaffelse af endeel Jnventarium, bestaaende af Snedker= og Malerarbeide, til den nyopførte Skolebygning paa Vestergade. Conditioner og Overslag ligge til Eftersyn hos Kjøbmand Bursche. Hvilket herved bekjendtgjøres. Aarhuus Auctionscontoir, den 22de Juni 1847. I. Chr. Høe, const.
Aarhuus Stifts-Tidende, 1847-06-26
Eiendoms-Salg. Paa Grund af anden Bestemmelse agter vedkommende Eier, ved een eneste offentlig Auction, som afholdes Onsdagen den 7de Juli førstkommende, Formiddag Kl. 10, paa Rødsbjerggaard, i Kallehave Sogn, Præsts Amt, om antageligt Bud skeer, at bortsælge bemeldte Gaard, med Til- og Underliggende, samt Besætning, Inventatarium, Sæd, Avl og Afgrøde.
Aarhuus Stifts-Tidende, 1847-06-26
Bemeldte Eiendom, der er beliggende c. 2 Miil fra Præst, 1 1/2 Miil fra Vordingborg og 1/2 Miil fra Kallehave Færgegaard, og hvorunder henhører 2 Leiehuse, har et Tilliggende af c. 100 Tønder Land gode Jorder, hvoraf omtrent 20 Tønder Land Skov. I Agerjorden er nedlagt 40 Tønder Vinter= og Vaarsæd, som Alt lover en fordeelagtig Høst. Gaardens Bygninger, der alle ere nye og gode, afgive blandt Andet en herskabelig BeboelsesLeilighed, smukt beliggende i en stor, velbeplantet have, tæt ved Gaardens Skov. Eiendommen kan tiltrædes enten strax eller til 1ste November d. A., og Pengevilkaarene kunne blive særdeles favorable for Kjøberen, da kun omtrent 1/2 Deel af Kjøbesummen fordres udbetalt strax. De kongelige Skatter andrage imellem 60 og 20 Rbd. aarlig og Gaarden eies med fuldkommen Eiendomsret, Jagtret incl. Auctionsconditionerne ville fra 1ste Juli henligge til Eftersyn paa mit Contoir saavelsom hos den til Salg stillede Gaards Eier, Hr. Wildt, der paaviser Eiendommen. Hvilket herved til Lysthavendes Efterretning bekjendtgjøres. Bye og Birkefogderiet i Præste, den 20de Juni 1847. Manthey.
Aarhuus Stifts-Tidende, 1847-06-26
Licitation over Veiarbeide. Onsdagen den 7de Juli førstkommende, Kl. 11 Formiddag, afholdes paa Tingstedet i Hammel Licitation over :a) 500 Favne Jordarbeide paa den mindre Landevei mellem Randers og Rye, ved Skanderborg Amts Skjel, ved Snorom, med tilhørende Steenkistearbeider m.v.; Overslagssummerne beløbe ialt circa 5000 Rbd.; og b) 420 Favne Jord- og Chausseearbeide tilligemed Opførelsen af en Bro og 3 Steenkister m.v., paa den mindre Landevei mellem Aarhuus og Viborg, gjennem Voldby By; Overslagssummerne beløbe ialt circa 1700 Rbd.; samt c) 60 Favne offentlig Bivei i Voldby By; Overslagssummen er circa 50 Rbd. Overslag. Conditioner og Nivellementstegninger henligge til Eftersyn hos Vei-Inspecteur Ryberg i Skanderborg, ligesom ogsaa Overslag og Conditioner beroe her paa Contoiret. Frysenborg Birkecontoir, den 22de Juni 1847. Kampmann.
Aarhuus Stifts-Tidende, 1847-06-26
Tirsdagen den 29de dennes, om Aftenen Kl. 6, afholder "Aarhuus borgerlige Skydeselskab en Generalforsamling i Selskabet Harmoniens" Spisesal, der hertil velvilligen er overladt, og hvorved der iblandt Andet vil blive foretaget Ballottering paa Endeel, der have anmodet om at vorde proponerede til Optagelse i Selskabet. Aarhuus, den 24de Juni 1847. Directionen.
Aarhuus Stifts-Tidende, 1847-06-26
I Generalforsamlingen af Horsens Læseforening den 21de dennes blev, ved Afstemning, med stor Pluralitet vedtaget, at Contingented forhöies fra 10de October næstkommende saaledes: at indenbyes Medlemmer erlægge, istedetfor 4 Mk. 8 Sk., 1 Rbd. qvartaliter, og udenbyes Medlemmer, samt indenbyes Damer, istedetfor 1 Rbd., 1 Rbd. 3 Mk. halvaarlig. Denne Forhöielse er en nødvendig Fölge af, at Foreningen hidtil har havt for ringe pecuniaire. Midler at virke med, og derfor stedse havt Underbalance. Bestyrelsen har saaledes ikke seet sig istand til at tilfredsstille Medlemmernes Krav paa nyttig og underholdende Lecture; men den har, ved dette Tilskud, grundet Haab om, at kunne sikkre Foreningen en bedre Existents, end hidtil, forudsat at Medlemsantallet fremdeles maa vedblive at være omtrent det samme som forhen. Horsens, den 24de Juni 1847. Münster. Fabricius. Fischer. Bohr. Thornam. Bruun. Petersen. Blomsterudstilling i Fredericia. For end mere at vække Sands for og Lyst til Blomsteravlen her i Byen ere nogle Blomstervenner komne overeens om at foranstalte Udstillinger to eller flere Gange aarligt, af hvilke den første efter forudgaaen Indbydelse fandt Sted den 20de Junii. En stor Mængde fortrinlige Potteplanter og Frilandsblomster vare dertil indsendte, og det maa erkjendes, at Blomsterdyrkningen staaer paa et temmelig höit Trin her. Til Bedømmelse af de indkomne Sager valgtes en af 5 Medlemmer bestaaende Comitee, som har afgivet fölgende Kjendelse : Den største og fuldstændigste Samling af Potteplanter i Almindelighed var indsendt af Fru Brandt; den bedste Samling af Potteroser, ligeledes af Fru Brandt; den næsthedste Samling af dito af Premierlieutn. Jenssen-Tusch, den fuldstændigste og bedste Samling af Pelargonier, af Premierlieutn. Løvenhjelm; den bedste Samling af Fuchsier, af Gartner Christensen; den næstbedste Samling af dito, af Apotheker Honore. Af enkelte Exemplarer udenfor de nævnte Samlinger, maa fremhæves som fortrinlige: en Rosathea, vellow, tilh. Tobakssp. Nielsen; Belle Emilie, tilh. Skolel. Bagge; - - -odorata, tilhör. Commandeersergeant lehtershausen; (den oprindelige), tilh. Major Clausen; centifoliaminer, tilh. Procur. Seidelin, en Pelargonium (uden Navn), tilh. Fru Neraae; en Calceolaria, Queen of Saba, tilh. Mad. Rasmussen; en blaa og en rød Anagallis, sammenplantede, str. Siemonsen; en Cactus epiphyllus hybridus, tilh. Kjöbmand, Salomonsen, samt flere Exemplarer af Cactus Speciosus, tilh. Forskjellige. Afskaarne Frilandsblomster vare i en fortrinlig Samling og i den smukkeste Bouquet indsendte af Gartner Christensen; en stor Mængde udmærkede Violatricolor maxima af Fru Brandt, og en overordentlig stor Blomst af Paparer bracteata af Fru Admiralinde Wingel.
Aarhuus Stifts-Tidende, 1847-06-26
En meget fuldstændig Samling af Buskvæxtblomster havde Voldmester Jensen indsendt og nogle ganske Trykt i Aarhuus Stiftsbogtrykkeri. fortrinlige Arter af disse, hvoriblandt især maa frembæves en blomstrende Green af Cratægus fl. rubrapl., vare indleverede af Fru Etatsraadinde Boeck. Den næste Udstilling finder Sted i August Maaned.
Aarhuus Stifts-Tidende, 1847-06-26
Kongeligt Classe=Lotteri. Til 4de Classe, der trækkes den 5te Juli kan daglig i min Collection Lodsedler fra 3die Classe blive fornyede a 5 Rbd. pr. heelt Lod, og nye Lodsedler erholdes a 14 Rbd. pr. heelt, 7 Rbd. pr. halvt og 3 Rbd. 3 Mk. pr. fjerdedeel Lod. W. J. A. Leverkhuusen, Mindegade og 340.
Aarhuus Stifts-Tidende, 1847-06-26
Dampskibet. "Christian den Ottende", Capt. C. B. Köbke, K. M. afgaaer fra Kiel til Aarhus Mandagen den 28de Juni, Kl. 10 Aften, anløbende Aaröesund, Snog höi og Fredercia.
Aarhuus Stifts-Tidende, 1847-06-26
Fra Aarhus til Kjöbenhavn Onsdagen den 30te Juni, Kl. 6 Morgen.
Aarhuus Stifts-Tidende, 1847-06-26
Fra Kjöbenhavn til Aarhus Fredagen den 2den Juli, Kl. 6 Morgen.
Aarhuus Stifts-Tidende, 1847-06-26
Fra Aarhus til Kiel Løverdagen den 3die Juli, Kl. 5 Morgen, ligeledes anløbende Fredericia, Snoghøi og Aaröesund, medtagende Passagerer, Qvæg og Stykgods. Nærmere Underretning erholdes hos J. H. Agerup. paa Skolegade. Oste. Meieri- og Christiansfeldter Appetitoste faaes L. F. Brönnum ved Aaen.
Aarhuus Stifts-Tidende, 1847-06-26
Engelsk Flormeel faaes billig hos L. F. Brönnum.
Aarhuus Stifts-Tidende, 1847-06-26
Java, Portorico, & Brasil-Caffe, lys Candis, fiin og middelsin Melis i smaae Topper, stödt Melis, meget lyst St. Croix Sukker, samt alle andre nye og friske Urtekramvarer, faaes i større og mindre Partier billigt hos L. F. Brönnum.
Aarhuus Stifts-Tidende, 1847-06-26
Tabioc Sago, en ganske fortrinlig Slags, der saa ofte har været efterspurgt, er nu arriveret, og faaes billig hos L. F. Brönnum.
Aarhuus Stifts-Tidende, 1847-06-26
Messingplader og fortinnede Blikplader faaes kisteviis til nedsatte Priser hos L. F. Brönnum.
Aarhuus Stifts-Tidende, 1847-06-26
Kulkjære faaes i tønde og potteviis yderst billigt hos L. F. Brönnum.
Aarhuus Stifts-Tidende, 1847-06-26
Cocus-Sæbe og fiin hvid Vaskesæbe faaes i större og mindre Partier billig hos L. F. Brönnum.
Aarhuus Stifts-Tidende, 1847-06-26
Steen-Kalk udleveres igjen fra Aarhuus Teglværk førstkommende Mandag den 28de Junii. C. Langballe.
Aarhuus Stifts-Tidende, 1847-06-26
Nogle dulige Muursteensstrygere kunne strax faae Arbeide ved Kys Teglværker, naar de henvende sig til Fæstecontoiret i Aarhuus. A. Hansen. Chr. Bøeghs Læsebibliothek.
Aarhuus Stifts-Tidende, 1847-06-26
Et nyt Tillæg til Cataloget er udkommen og faaes for 4 s. Bibliotheket forøges stadigt med alle nye udkomne Romaner, Noveller osv. Tiltrædende Abonnenter bedes snarest muligt at lade dem tegne.
Aarhuus Stifts-Tidende, 1847-06-26
En meget god Beboelses-Leilighed med Have er at erholde til Leie paa 5 Aar, i Stedet Nr. 13 paa Skolegade. O. F. Rygaard.
Aarhuus Stifts-Tidende, 1847-06-26
En Dreng, som har Lyst til at lære Skomager-Professionen, kan paa gode Vilkaar blive antaget i Lære hos Rygaard. Natten til den 18de dennes har en Postillon, paa Veien fra Ebeltoft til Greenaa tabt et Lommeuhr, i en med kongeligt Postsegl forsynet Skind pose, som Finderen bedes at aflevere enten paa Ebeltoft, eller Greenaa Postcontoir, mod en passende Douceur.
Aarhuus Stifts-Tidende, 1847-06-28
No 104. den 28 Junii. Mandagen. privilegeret. Kongelig Aarhus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-06-28
Nyheder fra Udlandet. Den mexikanske Kongres har tilbageviist Englands Mæglingstilbud, og Hovedstaden Mexiko er erklæret i Beleiringstilstand. Det synes som Mexikanerne ville sætte det sidste Tærningskast paa deres Guerillastyrke, idet den hele mandlige Befolkning, fra 12 til 50 Aars Alder, er opfordret til Landets Forsvar. Præsterne fanatisere Folket til undslukkeligt Had mod de kjætterske Erobrere, og de rædsomste Grusom heder have allerede været en Følge deraf.
Aarhuus Stifts-Tidende, 1847-06-28
Fra Kaukasus er til Petersborg indsendt en Krigs bulletin, hvori der omtales en ny og blodig Træfning Schamyl var nemlig med et betydelig Korps falden indi Kabarda, men mødtes der af Fyrst Woronzow, der i egen Person angreb Fjenden og overvandt ham, uagtet hans 5000 Mand stærke Kavalleri, navnlig ved Anvendelsen af Artilleri og kongrevske Brandraketter.
Aarhuus Stifts-Tidende, 1847-06-28
Juntaen i Oporto har erklæret sig villig til at overgive Staden til Englænderne, men ikke hverken til de portugisiske eller spanske Tropper. Den portugisiske Feltherre, General Saldanha, har derimod erklæret, at han i Forening med Spanierne vil rykke frem til Angreb, hvis Juntaen ikke strax gav Ordre til at strække Gevær.
Aarhuus Stifts-Tidende, 1847-06-28
J Madrid circulerede der i de sidste Dage endeel Rygter om, at de saakaldte Moderatos tilsigte et eller andet Coup de main, for atter at sætte sig i Besiddelse af Magten, hvilke Rygter satte Gemytterne i stor Bevægelse. Det hedder ogsaa, at Dronning Jsabelle har udnævnt sin Yndling, General Serrano, til Generalcapitain af Madrid.
Aarhuus Stifts-Tidende, 1847-06-28
Den neapolitanske Gesandt i Rom er paa Pavens udtrykkelige Begjæring bleven tilbagekaldt. Gesandten havde nemlig hyppigt besøgt Kardinal Lambruschini, hvis Hotel er Samlingstedet for Modstanderne af de pavelige Reformer, og da det var almindelig bekjendt, at han tog virksom Deel i de herfra udgaaende Kabaler, saa lod Paven først Kongen af Neapel opfordre til at erklære sig herom, og da Kongen nægtede at være vidende derom, lod Paven Gesandten vide, at man skjøttede ikke længere om hans Ophold i Rom Det er for en Arvs Skyld, at Dandserinden Lola Montez har forladt München og begivet sig til Paris. Redact. af Bladet Presse, Hr. Dujarrier, havde nemlig for en Tid siden duelleret med en anden litterair Person, og var saa ulykkelig at blive dræbt af sin Modstander. Førend Duellen gik for sig havde Dujarrier gjort sit Testamente, og deri skjænket sin forhenv. Elskerinde, Lolla Montez, 18 Actier i Palais-Royal=Theatret. Reguleringen af denne Arv, som man vil gjøre hende stridig, gik Lola for langsomt, og hun skal derfor være reist til Paris, for at skynde paa, at Sagen kan blive hurtigere afgjort. Underretten har dømt i hendes Faveur.
Aarhuus Stifts-Tidende, 1847-06-28
J Schweiz, ved Tiesenau, er passeret en stor Ulykke, idet en Jernbanebro, som var under Arbeide, er styrtet ned i Aarfloden, hvorved mange Mennesker, ere omkomne.
Aarhuus Stifts-Tidende, 1847-06-28
Paa flere Steder i Belgien er der atter forefaldet Dyrtids=Uroligheder, og navnlig har Militairet maattet hugge skarpt ind paa Folket i Tongres, hvorved flere Personer bleve saarede. J Antwerpen havde man nærihielslaaet en Englænder, som befattede sig med at opkjøbe Æg a. til London.
Aarhuus Stifts-Tidende, 1847-06-28
J Baiern gjør det en betydelig Opsigt, at de Permitterede ere blevne indkaldte. Man troer, at der skal sendes Tropper til Grækenland for at understøtte Kong Ottos vaklende Throne.
Aarhuus Stifts-Tidende, 1847-06-28
Ved en Jldløs, som den 13de Juni, om Aftenen udbrød i Grev Görlitz's Huus i Darmstadt, er Grevinden selv bleven et Offer for Luerne. Man fandt hende liggende død paa Gulvet, skrækkelig forbrændt.
Aarhuus Stifts-Tidende, 1847-06-28
Efterretningen om Hertugen af Brunsvigs Forlovelse med en mecklenborgsk Prindsesse har ikke stadfæstet sig.
Aarhuus Stifts-Tidende, 1847-06-28
Kongen af Sverrig har allerede endt sin Reise i Provindserne og er kommen hjem igjen til Stockholm.